Spiritualität

**Spiritualidäät** (vo lat. *spiritus* ,Gäist, Huuch‘ bzw. *spiro* ,ich du schnuufe‘ – wie altgr.  bzw. , lueg *[[Psyche]]*) bedütet im witiste Sinn „Gäistigkäit“ und cha jedi Haltig mäine, wo uf Gäistigs vo alle Arte oder im ängere Sinn uf *Gäist<u>lig</u>s* im ene spezifisch religiöse Sinn usgrichdet isch.

Spiritualidäät im spezifisch religiöse Sinn stoot denn au immer für d Vorstellig von ere gäistige Verbindig zum Transzendänte, em Jensits oder dr Unändligkäit. Wääred *[[Religiosität|Religiosidäät]]* d Eerfurcht vor dr Ornig und dr Vilfalt in dr Wält und s Empfinde von ere dranszendänte Wirkligkäit mäint, isch in dr (religiöse) Spiritualidäät au no e bewussts Aanewände zun ere Religion oder Filosofii, wo as richdig anerkennt wird, und en aktivs Praktiziere von ere iigschlosse.

Hüfig wird dr Begriff vo dr Frömmigkäit sünonüüm verwändet, aber hüte eender im ene chirchlige Kontext, und er het im allgemäine Gebruuch vilmol e negativi Konnotazioon im Sinn von ere überdriibe bedingigslose Hiiwändig zur Religion.

Spirituelli Haltige häi sich as Däil vo dr intuitive Iiornig vo unerklärlige Fenomeen im magisch-müthische Dänke vo unsere Vorfaare vermuetlig scho seer früe in dr Menschhäitsgschicht entwigglet. Wie d Resultat vo Forschige vo Ethnologe für e Hufe schriftlosi Kulture zäigt häi, isch ursprünglig d Wält und d Religion im Lääbe vo de Mensche nume unscharf drennt gsi. D Spiritualidäät isch also bis dass sich die klassische Religione entwigglet häi, en alldäägligs Verhaltensmuster gsi. 

## Litratuur
* Klaus Berger: *Was ist biblische Spiritualität?* (= GTB 1456), ISBN 3-579-01456-0.
* Hermann Braun: *Säkulare Spiritualität.* In: *WuD.* 25 (1999), S. 331–346.
* Anton A. Bucher: *Psychologie der Spiritualität.* Handbuch. 1. Uflaag. Beltz Psychologie Verlags Union, 2007, ISBN 978-3-621-27615-3.
* Arndt Büssing, Thomas Ostermann, Michaela Glöckler, Peter F. Matthiessen: *Spiritualität, Krankheit und Heilung – Bedeutung und Ausdrucksformen der Spiritualität in der Medizin.* VAS-Verlag für Akademische Schriften, 2006, ISBN 3-88864-421-6.
* Armin Gottmann: *Reise zum inneren Licht. Spiritualität für Anfänger.* Theseus Verlag, Stuttgart 2009, ISBN 978-3-7831-9560-6.
* Dalai Lama: *Dzogchen. Die Herz-Essenz der Großen Vollkommenheit.* Theseus Verlag, Berlin 2001, ISBN 3-89620-171-9.
* Bruno Martin: *Das Lexikon der Spiritualität &nbsp;−&nbsp; Lehren, Meister, Traditionen.* Atmosphären Verlag, Münche 2005, ISBN 3-86533-018-5.
* Bithika Mukerji: *Matri Lila. Shri Anandamayi Ma. Ihr Leben – Ihre Lehre.* Mangalam Verlag S. Schang, Lautersheim 1999, ISBN 3-922477-05-4.
* Hermann Oldenberg: *Reden des Buddha. Lehre, Verse, Erzählungen.* Verlag Herder im Brisgau, 1993, .
* Padmasambhava: *Der Führer auf dem Weg zur Wahrheit.* Arbor Verlag, Schönau 1991, ISBN 3-924195-12-9.
* Swami Sivananda: *Göttliche Erkenntnis*. Mangalam Verlag S. Schang, Lautersheim 2001, ISBN 3-922477-00-3, S. 57 ff (Kapitel Buddhismus).
* Swami Sivananda: *Sadhana. Ein Lehrbuch mit Techniken zur spirituellen Vollkommenheit.* Mangalam Verlag S. Schang, Lautersheim 1998, ISBN 3-922477-07-0.
* Ralph Marc Steinmann: *Spiritualität – die vierte Dimension der Gesundheit.* (= *Psychologie des Bewusstseins.* Band 11). LIT Verlag, 2008.
* Gerhard Wehr: *Das Lexikon der Spiritualität*. Anaconda Verlag, Köln 2009

## Weblingg

* Grafik: Religiöser und spiritueller Glaube in Europa, us: Zahlen und Fakten: Europa, www.bpb.de

## Fuessnoote